Diari Oficial de la Generalitat Valenciana


Sumari del DOGV 4612, del 21-10-2003 (2003/10015)

Actuacions de juí verbal civil número 441/2003. Cèdula de notificació.
----------------------------------------------------------------------

### Dades del document

Número de DOGV
:   4612

Data del DOGV
:   21-10-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/10581


Organisme emissor
:   Jutjat de Primera Instància Número 23 de València

Tipus de document
:   Anunci

Actuacions de juí verbal civil número 441/2003. Cèdula de notificació. [2003/Q10447]
  
Juí: juí verbal (desnonament per falta de pagament) 441/2003
  
Part demandant: Concepción Benavent Viguer i un altre
  
Part demandada: María Rosa Calderón Taboada
  
Sobre: desnonaments
  
Al juí a què es fa referència s'ha dictat la resolució el text de la qual, literalment, és el que es diu tot seguit:
  
«Sentència
  
València, 28 de juliol de 2003
  
Desamparados Almenar Belenguer, magistrada jutgessa del Jutjat de Primera Instància número 23 de València, les actuacions de juí verbal civil seguides amb el número 441/2003, a instància de Concepción Benavent Viguer i José Benavent García, representats pel procurador Carlos Aznar Gómez, i assistits pel lletrat Juan Antonio Tarazaga López, contra M.ª Rosa Calderón Taboada, sobre desnonament d'habitatge per falta de pagament de la renda i les quantitats assimilades, més la reclamació de rendes.
  
Decisió
  
Que amb l'estimació la demanda deduïda per Concepción Benavent Viguer i José Benavent García, representats pel procurador Carlos Aznar Gómez, contra María Rosa Calderón Taboada, declarada en rebel·lia, condemne la demandada perquè pague als actors la suma de tres mil euros (3.000 €), més els interessos legals des de la data de la interpel·lació judicial, i declare resolt per falta de pagament de la renda el contracte d'arrendament subscrit per les parts en 26 de octubre de 1999 i, en conseqüència, declare que correspon el desnonament de l'habitatge propietat dels actors i situat al carrer de Mossén Muñoz, número 13, 8a, d'esta ciutat. Es requerix a la demandada que el desallotge i el deixe lliure, a disposició de la propietat, sota l'advertència si no ho fa de ser llançada d'este a càrrec seu. S'imposen a la demandada les costes del procediment.
  
Es reserven a la part actora les seues accions civils per a la reclamació de l'import que, per conceptes a càrrec de la inquilina, excedisquen del límit de 3.000 euros assenyalat per al juí verbal: accions que podrà plantejar, si així ho estima oportú, en un procediment posterior.
  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant d'este jutjat en el termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil 2000.
  
Poseu en coneixement dels arrendataris que, de conformitat amb l'article 449.1 de la Llei d'Enjudiciament Civil 2000, no se'ls admetrà el recurs si al preparar-lo no manifesten, i ho acrediten per escrit, que tenen pagades les rendes vençudes i les que d'acord amb el contracte hagen de pagar de bestreta.
  
Esta és la meua sentència, jutjant en primera instància, que pronuncie, mane i firme (seguixen les firmes).
  
Publicació: la sentència anterior l'ha llegida i publicada la magistrada jutgessa que la subscriu el sendemà de la data, quan es trobava fent audiència pública, de la qual jo, el secretari, en done fe».
  
En atenció al desconeixement de l'actual domicili o residència de la part demandada, mitjançant la diligència d'ordenació de 23 de setembre de 2003, el secretari, de conformitat amb l'establit en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el butlletí oficial de la comunitat autònoma per a portar a efecte la diligència de notificar sentència a la demandada, la senyora Calderón.